**বিজয়ার পরে** ২০২৪ সালের একটি ভারতীয় বাংলা ভাষার নাট্য চলচ্চিত্র। এটি পরিচালনা করেছেন অভিজিৎ শ্রীদাস। এতে আরও অভিনয় করেছেন- স্বস্তিকা মুখোপাধ্যায়, মমতা শঙ্কর, দীপঙ্কর দে, মীর আফসার আলী, মিশকা হালিম, বিদীপ্তা চক্রবর্তী, ঋতব্রত মুখোপাধ্যায় ও খেয়া চট্টোপাধ্যায়। সিনেমাটি আত্মযন্ত্রণায় কাতর এক প্রবীণ দম্পতির গল্প নিয়ে নির্মিত। এটি ২০২৪ সালের ১২ জানুয়ারী ভারতের প্রেক্ষাগৃহে মুক্তি পায়।

চলচ্চিত্রে সুজিত রাহা এসআর জুপিটার মোশন পিকচার্সের ব্যানারে প্রযোজনা করেছেন। সঙ্গীত পরিচালনা করছেন রণজয় ভট্টাচার্য এবং চিত্রগ্রহণ করেছেন সুপ্রিয় দত্ত।

পটভূমি
------

জীবনে শেষ বসন্তটুকু পার করছেন 'গুলঞ্চ' বনেদি বাড়ির দম্পতি অলকানন্দা (মমতাশঙ্কর) ও আনন্দ (দীপঙ্কর দে)। দুর্গাপুজোর প্রেক্ষাপটে ক্রমশ নিরুদ্দেশ হতে থাকা মানুষগুলিকে খুঁজে বেড়ানা তাঁরা। এই নিরুদ্দেশ মানুষগুলি তাঁদের ছেলেমেয়ে। বাবা মায়ের শেষ বয়সে তাঁদের সময় দেওয়া তো দূর অস্ত, একসঙ্গে থাকার ইচ্ছেটুকুও সেই সন্তানদের নেই। কর্মব্যস্ততা আর পরিস্থিতির চাপে যে যার শহরে ব্যস্ত। একা বুড়োবুড়ি পড়ে থাকে এই গুলঞ্চ বাড়িতে। বর্তমান সময়ের এই এক জ্বলন্ত সমস্যাকে ছবিতে তুলে ধরেছেন পরিচালক। খাঁ খাঁ বাড়িতে বুড়োবুড়ি খুঁজে ফেরে আগলানো অতীত। এই তো ছেলেরা ছুটে বেড়াচ্ছে বাড়ির সিঁড়ি দিয়ে, মেয়ে মিনু পুকুর ঘাটে বসে কবিতা বলছে, ঠাকুরদালানে নাচ করছে। শরতের উপহার শিউলি ফুল যেন তাঁদের এসব পুরনো অতীত আরও বেশি করে মনে করিয়ে দেয়।

অভিনয়শিল্পী
------------

* স্বস্তিকা মুখোপাধ্যায় - মিনু
* মমতা শঙ্কর - অলকানন্দা
* দীপঙ্কর দে - আনন্দ
* মীর আফসার আলী
* মিশকা হালিম
* বিদীপ্তা চক্রবর্তী
* ঋতব্রত মুখোপাধ্যায়
* খেয়া চট্টোপাধ্যায়

নির্মাণ
-------

২০২১ সালে শিলিগুড়ির সুজিত রাহার সহযোগিতায় ‘এস আর জুপিটার মোশন পিকচারসের’ ব্যানারে চলচ্চিত্রের কাজ শুরু হয়। ছবিটিতে বৃদ্ধ দম্পতির চরিত্রে অভিনয়ের জন্য পরিচালকের প্রথম পছন্দ ছিলেন ছিলেন সৌমিত্র চট্টোপাধ্যায় ও শর্মিলা ঠাকুর। তবে সৌমিত্র চট্টোপাধ্যায়ের মৃত্যুর জন্য তার পরিবর্তে দীপঙ্কর দে স্থলাভিষিক্ত হন।

মুক্তি
------

চলচ্চিত্রটি ২০২৪ সালের ১২ জানুয়ারী ভারতের প্রেক্ষাগৃহে মুক্তি পায়।

সিনেমাটির ট্রেলার ২০২৪ সালের ১০ জানুয়ারী প্রকাশ করা হয়।

এটি ২৯তম আন্তর্জাতিক কলকাতা চলচ্চিত্র উৎসবে বেঙ্গলি প্যানোরমা বিভাগে দেখান হয়েছে দেখানো হয়েছে। এরপর ২০২৪ সালের ২৪শে জানুয়ারী দ্বাবিংশ ঢাকা আন্তর্জাতিক চলচ্চিত্র উৎসবে প্রদর্শিত হয়।

তথ্যসূত্র
---------

1. ↑  "Bijoyar PoreU"। *The Times of India*। আইএসএসএন 0971-8257। সংগ্রহের তারিখ ২০২৪-০১-২৯।
2. ↑  "Mir-Swastika in Bijoyar Pore: দুর্গোৎসবের প্রেক্ষাপটে মন কেমনের গল্প বলবে 'বিজয়ার পরে'! ফের পর্দায় একসঙ্গে মীর -স্বস্তিকা"। *Aaj Tak বাংলা*। সংগ্রহের তারিখ ২০২৪-০১-২৯।
3. ↑  "শিলিগুড়ির যুগলের ছবি 'বিজয়ার পরে' ঢাকা ও কলকাতা আন্তর্জাতিক চলচ্চিত্র উৎসবে"। *News18 বাংলা*। ২০২৩-১১-২৪। সংগ্রহের তারিখ ২০২৪-০১-২৯।
4. ↑  "বাস্তব-পরাবাস্তব মিলেমিশে একাকার! মমতা-দীপঙ্করের সেরা অভিনয়, 'বিজয়ার পরে'ও ঘোর কাটে না"। *TheWall*। ২০২৩-১২-০৯। সংগ্রহের তারিখ ২০২৪-০১-২৯।
5. ↑  Ananda, A. B. P. (২০২৪-০১-১০)। "সম্পর্কগুলো কি বদলে যায় 'বিজয়ার পরে'? উত্তর দেবেন স্বস্তিকা-মমতাশঙ্কর"। *bengali.abplive.com*। সংগ্রহের তারিখ ২০২৪-০১-২৯।
6. ↑  "স্বস্তিকাকে চালচিত্রে বেঁধে বরণ করা হচ্ছে!বিজয়ার পরের ট্রেলারে কেবল রহস্যের পরত"। *Hindustantimes Bangla*। ২০২৪-০১-১০। সংগ্রহের তারিখ ২০২৪-০১-২৯।
7. ↑  প্রতিবেদক, বিনোদন (২০২৪-০১-২৪)। "'বিজয়ার পরে' নিয়ে ঢাকায় মমতা শঙ্কর ও স্বস্তিকা"। *Prothomalo*। সংগ্রহের তারিখ ২০২৪-০১-২৯।
8. ↑  "আন্তর্জাতিক স্তরে বাংলা ছবির জয়, চলচ্চিত্র উৎসবে মনোনীত স্বস্তিকা-মমতা-দীপঙ্করের"। *Eisamay*। সংগ্রহের তারিখ ২০২৪-০১-২৯।

বহিঃসংযোগ
---------

* বাংলা চলচ্চিত্র প্রবেশদ্বার

* ইন্টারনেট মুভি ডেটাবেজে *বিজয়ার পরে*  উইকিউপাত্তে এটি সম্পাদনা করুন (ইংরেজি)

* {{টেমপ্লেট:অলমুভি শিরোনাম}} টেমপ্লেটে আইডি নেই ও উইকিউপাত্তেও তা উপস্থিত নেই